als_Latn dik_Latn sag_Latn
Gjithëçka do të bëjë kjo qeveri në gjashtë muajt e parë do të jenë akuzat ndaj VMRO-DPMNE-së me qëllim që të tërheqin vëmendjen nga premtimet e Qeverisë së re, u shpreh lideri i VMRO-DPMNE-së Nikolla Gruevski në intervistën e tij për TV Alfa.
-Çdo gjë që do bëjnë në të ardhmen do të jetë me qëllim që të shmangin vëmendjen nga atë që duhet të jetë fokusi kryesor dhe kjo është gjithëçka që ata i kishin premtuar popullit. Ata të paktën gjashtë muaj do të merren me ne. Do të merren me ne për të tërhequr vemëndjen e popullit nga premtimet që kanë bërë, për ta bërë popullin të harrojë rrogën mesatare prej 33 mijë denarë dhe se mjekët do të marrin 100 mijë, u shpreh Gruevski.
Gruevski në intervistë tha se nuk ka në plan që të tërhiqet nga partia sepse ai është një njeri i cili është fitues i këtyre zgjedhjeve dhe njeriu i cili ka fituar besimin e shumicës së qytetarëve.
-Ne, tani jemi partia e cila pavarësisht se doli fituese, edhe pse fituam besimin më të madh të qytetarëve, 455,000 vota, edhe pse shumica e qytetarëve votuan për koalicionin e VMRO-DPMNE-së “Për Maqedoni më të mirë” ne jemi në opozita. Tashmë në vijim do të kemi një periudhë në të cilën ne do të riorganizohemi tërësisht do të rifreskohemi me staf të ri. Do të riorganizojmë komitetet komunale, lokale por edhe Komitetin Ekzekutiv. Do ristrukurohemi në çdo aspekt dhe të jemi një opozitë e përgjegjshme dhe e fortë që shpejt do të kthehet në pushtet, tha Gruevski.
Gruevski u shtreh se do të riorganizohen dhe do të promovojnë njerëz të rinj që do të hyjnë në KE.
-Nga fundi i këtij muaji skadon mandati i Komitetit Ekzekutiv, kështu që diku në korrik do të ketë një Komitet të ri Ekzekutiv, ndoshta kjo do të jetë një mundësi e mirë për të promovuar disa njerëz të rinj që do të hyjnë në KE dhe se një energji e re do të ndihmojë edhe më tepër forcimin e VMRO-DPMNE-së. Të përshpejtohet suksesi, që është rikthimi në pushtet i VMRO-DPMNE që do të drejtoj Maqedoninë me dinamikë akoma më të fortë. Do të ndërmerren reforma të mëdha drejt një jete më të mirë, përmirësim i cilësisë së jetës, rroga më të larta dhe përmbushja e të gjitha objektivave strategjike që ka Maqedonia, ndër të cilat edhe EU, tha Gruevski.
als_Latn als_Latn als_Latn als_Latn als_Latn als_Latn